1994D0777 — HU — 18.11.1999 — 003.001

Ez a dokumentum kizárólag tájékoztató jellegű, az intézmények semmiféle felelősséget nem vállalnak a tartalmáért

►B A BIZOTTSÁG HATÁROZATA (1994. november 30.) a Törökországból származó élő kéthéjú kagylók, tüskésbőrűek, zsákállatok és tengeri haslábúak behozatalára vonatkozó különleges feltételek megállapításáról (EGT vonatkozású szöveg) (94/777/EK) (HL L 312, 6.12.1994, p.35)

Módosította:







(*) Ez a jogi aktus sosem jelent meg magyar nyelven.









▼B

A BIZOTTSÁG HATÁROZATA

(1994. november 30.)

a Törökországból származó élő kéthéjú kagylók, tüskésbőrűek, zsákállatok és tengeri haslábúak behozatalára vonatkozó különleges feltételek megállapításáról

(EGT vonatkozású szöveg)

(94/777/EK)







AZ EURÓPAI KÖZÖSSÉGEK BIZOTTSÁGA, tekintettel az Európai Közösséget létrehozó szerződésre, tekintettel az élő kéthéjú kagylók tenyésztésére és forgalomba hozatalára vonatkozó egészségügyi feltételek megállapításáról szóló, 1991. július 15-i 91/492/EGK tanácsi irányelvre ( 1 ) és különösen annak 9. cikkére, mivel a Bizottság szakértőinek egy csoportja ellenőrző látogatást tett Törökországban, az élő kéthéjú kagylók, tüskésbőrűek, zsákállatok és tengeri haslábúak tenyésztése és forgalomba hozatala körülményeinek ellenőrzése céljából; mivel a törökországi jogszabályok értelmében a „Ministry of Agriculture and Rural Affairs” felelős az élő kéthéjú kagylók, tüskésbőrűek, zsákállatok és tengeri haslábúak egészségügyi vizsgálatának elvégzéséért, valamint a tenyésztés higiéniai és egészségügyi feltételeinek figyelemmel kíséréséért; mivel ugyanezen jogszabályok felhatalmazzák a „Ministry of Agriculture and Rural Affairs” – t az élő kéthéjú kagylók, tüskésbőrűek, zsákállatok és tengeri haslábúak bizonyos övezetekből történő betakarításának engedélyezésére vagy megtiltására; mivel a „Ministry of Agriculture and Rural Affairs” és laboratóriumai képesek a Törökországban hatályban lévő jogszabályok alkalmazásának hatékony ellenőrzésére; mivel az illetékes török hatóságok vállalták, hogy rendszeresen és gyorsan közlik a Bizottsággal, a toxinokat tartalmazó plankton betakarítási területeken való jelenlétével kapcsolatos adatokat; mivel az illetékes török hatóságok hivatalos biztosítékokat nyújtottak a 91/492/EGK irányelv mellékletének V. fejezetében meghatározott követelmények, valamint az említett irányelvben előírtakkal egyenértékű, a tenyésztési és átmosóövezetek minősítésére, a feladóközpontok engedélyezésére, továbbá a közegészségügyi ellenőrzésre és a tenyésztés-ellenőrzésre vonatkozó követelmények teljesítéséről; mivel különösen a betakarítási övezetek bármely lehetséges változásáról tájékoztatni kell a Közösséget; mivel Törökország alkalmas arra, hogy bekerüljön a 91/492/EGK irányelv 9. cikke (3) bekezdésének a) pontjában említett egyenértékűségi feltételeket teljesítő harmadik országok jegyzékébe; mivel a 91/492/EGK irányelv 9. cikke (3) bekezdése b) pontjának i. alpontjában említett, egészségügyi bizonyítvány megszerzésére vonatkozó eljárásnak ki kell terjednie egy bizonyítványminta meghatározására, a kiállítás nyelvére (nyelveire), a bizonyítvány aláírására jogosult személy képesítésére, valamint a csomagoláson elhelyezendő jelölésre; mivel a 91/492/EGK irányelv 9. cikke (3) bekezdése b) pontjának ii. alpontjával összhangban ki kell jelölni azokat a tenyésztési területeket, ahonnan élő kéthéjú kagylók, tüskésbőrűek, zsákállatok és tengeri haslábúak takaríthatók be és exportálhatók a Közösségbe; mivel a 91/492/EGK irányelv 9. cikke (3) bekezdésének c) pontjával összhangban össze kell állítani az élő kéthéjú kagylók, tüskésbőrűek, zsákállatok és tengeri haslábúak behozatalára feljogosított létesítmények jegyzékét; mivel az ilyen létesítmények csak akkor szerepelhetnek a jegyzékben, ha azokat az illetékes török hatóságok hivatalosan engedélyezték; mivel az illetékes török hatóságok kötelessége biztosítani a 91/492/EGK irányelv 9. cikke (3) bekezdésének c) pontjában e célból megállapított rendelkezések betartását; mivel a különleges behozatali feltételeket a tenyésztett víziállatok és az akvakultúra-termékek forgalomba hozatalára irányadó állat-egészségügyi feltételekről szóló, 1991. január 28-i 91/67/EGK tanácsi irányelv ( 2 ) alapján hozott határozatok sérelme nélkül kell alkalmazni; mivel az e határozatban előírt intézkedések összhangban vannak az Állat-egészségügyi Állandó Bizottság véleményével, ELFOGADTA EZT A HATÁROZATOT:







1. cikk

Törökországban a „General Directorate of Protection and Control, of the Ministry of Agriculture and Rural Affairs” az élő kéthéjú kagylók, tüskésbőrűek, zsákállatok és tengeri haslábúak 91/492/EGK irányelv követelményeinek való megfelelését ellenőrző és igazoló illetékes hatóság.

2. cikk

A Törökországból származó és emberi fogyasztásra szánt élő kéthéjú kagylóknak, tüskésbőrűeknek, zsákállatoknak és tengeri haslábúaknak az alábbi feltételeknek kell megfelelniük:

1. minden szállítmányt egy megfelelően kitöltött, aláírt, keltezett egészségügyi bizonyítvány számozott eredeti példányának kell kísérnie, mely összhangban van az A. mellékletben meghatározott mintával, és egyetlen lapból áll;

2. a szállítmányoknak a B. mellékletben felsorolt engedélyezett tenyésztési területekről kell származniuk;

3. azokat a C. mellékletben meghatározott jegyzékben szereplő engedélyezett feladóközpontokban zárt csomagolással kell ellátni;

4. minden csomagot letörölhetetlen állat-egészségügyi jelöléssel kell ellátni, amely legalább az alábbi információkat tartalmazza: — feladó ország: TÖRÖKORSZÁG, — faj (köznapi és tudományos név), — a tenyésztési terület és a feladóközpont azonosítása engedélyezési számmal, — a csomagolás időpontja, legalább a hónap és a nap feltüntetésével.

3. cikk

(1) A 2. cikk 1. pontjában említett bizonyítványokat az ellenőrzés helye szerinti tagállam legalább egy hivatalos nyelvén kell kiállítani.

(2) A bizonyítványokon fel kell tüntetni a „Ministry of Agriculture and Rural Affairs” állatorvosának nevét, beosztását és aláírását, valamint az előbbi többi bejegyzéstől eltérő színű hivatalos pecsétjét.

4. cikk

Ennek a határozatnak a tagállamok a címzettjei.









A. MELLÉKLET

EGÉSZSÉGÜGYI BIZONYÍTVÁNY

►(1) M2

▼M3









B. MELLÉKLET







A 91/492/EGK IRÁNYELV MELLÉKLETE I. FEJEZETE 1. a) PONTJÁNAK KÖVETELMÉNYEIT TELJESÍTŐ TENYÉSZTÉSI TERÜLETEK Szám Név I AYVALIK II ÇANAKKALE







A 91/492/EGK IRÁNYELV MELLÉKLETE I. FEJEZETE 1. b) PONTJÁNAK KÖVETELMÉNYEIT TELJESÍTŐ TENYÉSZTÉSI TERÜLETEK Szám Név IV a Fekete-tenger nyugati része (1) V a Fekete-tenger középső része (1) (1) Csak feldolgozott kéthéjú kagylók esetében.









C. MELLÉKLET







ÉLŐ KÉTHÉJÚ KAGYLÓK EURÓPAI KÖZÖSSÉGBE TÖRTÉNŐ KIVITELÉRE FELJOGOSÍTOTT LÉTESÍTMÉNYEK JEGYZÉKE Szám Név Cím TR 10 60 205 ARTUR BALIKÇILIK LTD STI SU ÜRÜNLERI DEZENFEKTE VE ARITMA TESISLERI AYVALIK-BALIKESIR TR 17 60 183 YAVUZ MILDON DENIZ ÜR. SAN. VE TIC. LTD STI. GELIBOLU-ÇANAKKALE TR 10 60 318 ADA DIS TIC. LTD STI AYVALIK-BALIKESIR TR 34 60 140 ALTINEL/MIN – TUR PAZ. TIC. LTD STI SARIYER ISTANBUL